L 289/18 Euroopa Liidu Teataja 3.10.2014 OTSUSED NÕUKOGU OTSUS, 29. september 2014, millega muudetakse nõukogu kodukorda (2014/692[EL, Euratom) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 240 lõiget 3, ning arvestades järgmist: (1) > Alates 1. novembrist 2014, kui nõukogu võtab õigusakti vastu kvalifitseeritud häälteenamusega, tuleb kindlaks teha, kas kvalifitseeritud häälteenamuse moodustavad liikmesriigid esindavad vähemalt 65 % liidu elanikest. (2) Kuni 31. märtsini 2017, kui nõukogu võtab õigusakti vastu kvalifitseeritud häälteenamusega, võib nõukogu liige nõuda, et see võetakse vastu kvalifitseeritud häälteenamusega, nagu see on kindlaks määratud Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud proto- kolli nr 36 (üleminekusätete kohta) artikli 3 lõikes 3. Sel juhul võib nõukogu liige taotleda, et tehtaks kindlaks, kas kvalifitseeritud häälteenamuse moodustavad liikmesriigid esindavad vähemalt 62 % liidu elanike üldarvust. Selleks et kõik protokolli nr 36 artikli 3 lõike 2 kohaselt nõukogu liikme poolt tehtud taotlused registreeritaks nõuetekohaselt, tuleks need edastada kirjalikult peasekretärile või teha suuliselt COREPERi koosolekul või nõukogu istungil. Kõik suuliselt tehtud taotlused tuleks kanda koosoleku või istungi protokolli. (3) Nimetatud protsendimäärade arvutamiseks peaksid rahvaarvud ja nende protsendimäärad liidu elanike arvust olema sätestatud nõukogu kodukorras (') (edaspidi ,kodukord”). (4) Kodukorda tuleks seetõttu vastavalt muuta, ON VASTU VÕTNUD KÄESOLEVA OTSUSE: Artikkel 1 Kodukorda muudetakse järgmiselt. 1) Artikli 11 lõige 5 asendatakse järgmisega: »>. > Kui nõukogu otsus tuleb vastu võtta kvalifitseeritud häälteenamusega, arvutatakse 65 % liidu elanike arvust, või kui kõik liikmesriigid ei osale hääletamisel, siis osalevate liikmesriikide elanike arvust, ning minimaalne arv nõukogu liikmeid, kes esindavad rohkem kui 35 % osalevate liikmesriikide elanike arvust, vastavalt III lisas sätestatud rahvaarvudele. Neid arve kohaldatakse ka ajavahemikul 1. novembrist 2014 kuni 31. märtsini 2017, kui nõukogu liige nõuab kooskõlas Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 36 (üleminekusätete kohta) artikli 3 lõikega 2, et õigusakt võetakse vastu kvali- fitseeritud häälteenamusega, nagu see on kindlaks määratud kõnealuse artikli lõikes 3, ja kui nõukogu liige taotleb, et tehtaks kindlaks, kas kvalifitseeritud häälteenamuse moodustavad liikmesriigid esindavad vähemalt 62 % liidu elanike üldarvust.” (') Nõukogu 1. detsembri 2009. aasta otsus 2009/937JEL, millega võetakse vastu nõukogu kodukord (ELTL 325, 11.12.2009, lk 35).